CELEX: 32012R0333
Language: bg
Date: 2012-04-19 00:00:00
Title: Регламент за изпълнение (ЕС) № 333/2012 на Комисията от 19 април 2012 година относно разрешаването на препарат от калиев диформат като фуражна добавка за всички животински видове и за изменение на Регламент (ЕО) № 492/2006  текст от значение за ЕИП

20.4.2012   
            
            
               BG
            
            
               Официален вестник на Европейския съюз
            
            
               L 108/3
            
         РЕГЛАМЕНТ ЗА ИЗПЪЛНЕНИЕ (ЕС) № 333/2012 НА КОМИСИЯТА
   от 19 април 2012 година
   относно разрешаването на препарат от калиев диформат като фуражна добавка за всички животински видове и за изменение на Регламент (ЕО) № 492/2006
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда, че добавките за използване при храненето на животните подлежат на разрешаване, и се уреждат основанията и процедурите за издаване на разрешително. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
            
         
               (2)
            
            
               Калиевият диформат — CAS номер 20642-05-1 — беше разрешен безсрочно в съответствие с Директива 70/524/ЕИО като фуражна добавка за използване при всички животински видове с Регламент (ЕО) № 492/2006 на Комисията (3). Впоследствие тази добавка беше вписана в Регистъра на фуражните добавки на Общността като съществуващ продукт в съответствие с член 10, параграф 1 от Регламент (ЕО) № 1831/2003.
            
         
               (3)
            
            
               В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент беше подадено заявление за повторна оценка на калиев диформат като фуражна добавка за всички животински видове с искане добавката да се класифицира в категорията „Технологични добавки“. Посоченото заявление беше придружено от данните и документите, които се изискват съгласно член 7, параграф 3 от Регламент (ЕО) № 1831/2003.
            
         
               (4)
            
            
               Европейският орган за безопасност на храните („Органът“) заключи в становището си от 13 декември 2011 г. (4), че при предложените условия на употреба калиевият диформат не се отразява неблагоприятно върху здравето на животните, здравето на потребителите или околната среда и че добавката е ефикасна по отношение на постигането на по-дълъг срок на съхранение на сурова риба и рибни странични продукти. Той заключи, че при условие че бъдат взети съответните защитни мерки, няма да възникнат опасения във връзка с безопасността за потребителите. Той провери и доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
            
         
               (5)
            
            
               Оценката на калиевия диформат показва, че са изпълнени условията за получаване на разрешително, посочени в член 5 от Регламент (ЕО) № 1831/2003. Поради това употребата на посоченото вещество следва да бъде разрешена съгласно предвиденото в приложението към настоящия регламент.
            
         
               (6)
            
            
               Като следствие от предоставянето с настоящия регламент на ново разрешително член 3 от Регламент (ЕО) № 492/2006 и приложение III към него следва да бъдат заличени.
            
         
               (7)
            
            
               Тъй като промените в условията за предоставяне на разрешителното за фуражната добавка нямат отношение към съображенията за безопасност, е целесъобразно да се предвиди преходен период за изчерпване на съществуващите запаси от премикси и комбинирани фуражи, които съдържат посочения препарат, така както е разрешен с Регламент (ЕО) № 492/2006.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който спада към категорията „Технологични добавки“ и към функционалната група „Консерванти“, се разрешава като добавка при храненето на животните при спазване на определените в приложението условия.
   Член 2
   Член 3 от Регламент (ЕО) № 492/2006 и приложение III към него се заличават.
   Член 3
   Пускането на пазара и употребата на премиксите и комбинираните фуражи, етикетирани в съответствие с Директива 70/524/ЕИО и съдържащи калиев диформат, така както е разрешен с Регламент (ЕО) № 492/2006, може да продължи до изчерпване на наличните запаси.
   Член 4
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 април 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 270, 14.12.1970 г., стр. 1.
   
      (3)  ОВ L 89, 28.3.2006 г., стр. 6.
   
      (4)  EFSA Journal, 2012 г.; 10(1):2530.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  mg активно вещество на kg пълноценен фураж със съдържание на влага 12 %
               
            
                  
                     Категория „Технологични добавки“. Функционална група: Консерванти
                  
               
            
                  1a237a
               
               
                  —
               
               
                  Калиев диформат
               
               
                  
                               
                           
                           
                              
                                 Състав на добавката
                              
                              
                                           
                                       
                                       
                                          Калиев диформат: 50 ± 5 %,
                                       
                                    
                                           
                                       
                                       
                                          Вода: 50 ± 5 %.
                                       
                                    
                        
                               
                           
                           
                              
                                 Характеристика на активното вещество
                              
                              Калиев диформат
                              CAS № 20642-05-1
                              C2H3O4K
                              Получен чрез химичен синтез
                           
                        
                               
                           
                           
                              
                                 Метод на анализ
                                  (1)
                              
                              
                                           
                                       
                                       
                                          Определяне съдържанието на калий във фуражната добавка:
                                          EN ISO 6869: атомноабсорбционна спектрометрия (AAS) или EN 15510: индуктивна двойноплазматична атомноизлъчваща спектроскопия (ICP-AES)
                                       
                                    
                                           
                                       
                                       
                                          Определяне общото съдържание на формат във фуражната добавка: EN 15909: обратнофазова HPLC-UV
                                          За определяне на общото съдържание на формат в премикси и фуражи:
                                          Йонно-ексклузионна високоефективна течна хроматография с детекция на UV или показател на пречупване (HPLC-UV/RI) или метод за йоннообменна хроматография с възможност за откриване на електропроводимост (IC-ECD).
                                       
                                    
                        
               
                  Всички животински видове
               
               
                  —
               
               
                  —
               
               
                  —
               
               
                  
                              1.
                           
                           
                              Разрешен само за сурова риба и рибни странични продукти за хранене на животни при максимално съдържание 9 000 mg калиев диформат като активно вещество на kg сурова риба.
                           
                        
                              2.
                           
                           
                              За употреба във фуражи за свине сумата от различните източници на калиев диформат трябва да не надхвърля разрешеното максимално равнище за пълноценни фуражи 18 000 mg на kg пълноценен фураж за отбити прасенца и 12 000 mg на kg за свине майки и свине за угояване.
                           
                        
                              3.
                           
                           
                              В указанията за употреба да се посочи:
                              „Едновременната употреба на други органични киселини при максимално разрешени дози е противопоказна.“
                           
                        
                              4.
                           
                           
                              
                                 „Мерки за безопасност: носене на предпазна (дихателна) маска, предпазни очила и ръкавици по време на работа.“
                              
                           
                        
               
                  11 май 2022 г.
               
            
         (1)  Подробна информация за методите на анализ може да бъде намерена на интернет адреса на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx